Sri Mulyani Indrawati

Sri Mulyani Indrawati, S.E., M.Sc., Ph.D (lahia di Bandar Lampung, Lampung, 26 Agustus 1962; umua 57 tahun) adolah wanita sakaligus urang Indonesia patamo nan manjabek sabagai Direktur Pelaksana Bank Dunia. Jabatan iko diembannya mulai 1 Juni 2010 hinggo inyo dipanggia baliak dek Presiden Joko Widodo untuak manjabek sabagai Menteri Keuangan manggantian Bambang Brodjonegoro, inyo mulai manjabek lai sajak 27 Juli 2016.
Sabalunnyo, inyo manjabek Menteri Keuangan Kabinet Indonesia Bersatu. Katiko inyo manjadi Direktur Pelaksana Bank Dunia mako inyo pun maninggaan jabatannyo sabagai menteri keuangan katiko tu. Sabalun manjadi menteri keuangan, inyo manjabek sabagai Menteri Negara Perencanaan Pembangunan Nasional/Kepala Bappenas dari Kabinet Indonesia Bersatu. Sri Mulyani sabalunnyo dikenal sabagai saurang pengamat ekonomi di Indonesia. Inyo manjabek sabagai Kapalo Lembaga Penyelidikan Ekonomi dan Masyarakat Fakultas Ekonomi Universitas Indonesia (LPEM FEUI) sajak Juni 1998. Pado 5 Desember 2005, katiko Presiden Susilo Bambang Yudhoyono mangumumkan perombakan kabinet, Sri Mulyani dipindahan manjadi Menteri Keuangan manggantian Jusuf Anwar. Sajak tahun 2008, inyo manjabat Pelaksana Tugas Menteri Koordinator Bidang Perekonomian, satalah Menko Perekonomian Dr. Boediono dilantik sabagai Gubernur Bank Indonesia.
Sri Mulyani lahia di Tanjung Karang (kini Bandar Lampung), Provinsi Lampung, tanggal 26 Agustus 1962. Inyo adolah anak katujuah dari saurang dosen universitas, Prof. Satmoko dan Retno Sriningsih. Namonyo bacorak bahaso Jawa dan bahuruf Sansekerta. Sri bararti sinar atau cahayo nan basinar, nan marupoan namo nan umum bagi perempuan Jawa. Mulyani barasa dari kato mulya, juo bararti bahargo. Indrawati barasa dari kato Indra jo akhiran feminin -wati.
Sri Mulyani mandapaikan gala dari Universitas Indonesia pado 1986. Inyo kamudian mamparoleh gala Master dan Doctor di bidang ekonomi dari University Illinois at Urbana-Champaign pado 1992. Tahun 2001, inyo pai ka Atlanta, Georgia, untuak bakarajo sabagai konsultan untuak USAID (US Agency for International Development) demi tugas untuak mampakuek otonomi di Indonesia. Inyo juo maaja dalam ekonomi Indonesia sabagai professor di Andrew Young School of Policy Studies di Georgia State University. Dari tahun 2002 sampai 2004 inyo manjabek sabagai direktur eksekutif IMF mawakili 12 negara Asia Tenggara. Pado tahun 2004, inyo ditunjuak sabagai Menteri Negara Perencanaan Pembangunan Nasional/Kepala Bappenas pado Kabinet Indonesia Bersatu.
Inyo manikah jo Tony Sumartono nan juo saurang ekonom dan kamudian mampunyoi tigo anak. Inyo indak parnah mampunyai hubuangan jo partai politik mana pun.
Sri Mulyani ditunjuak untuak manjadi menteri keuangan pado tahun 2005 dek Presiden Susilo Bambang Yudhoyono. Salah satu kebijakan patamonyo sabagai menteri keuangan iolah mamecat petugas korup di lingkuangan depertemen keuangan. Inyo bahasil maminimalisir korupsi dan mamprakarsai reformasi dalam sistem pajak dan keuangan Indonesia, dan mandapek reputasi sabagai menteri nan baintegritas. Inyo bahasil maningkekan investasi langsuang lua negeri di Indonesia. Pado tahun 2004 katiko Presiden Susilo Bambang Yudhoyono mulai manjabek, Indonesia mandapek $4,6 miliar dari investasi langsuang lua negeri. Tahun barikuiknyo bahasil maningkek manjadi $8,9 miliar.
Tahun 2006, hanya satu tahun satalah manjabek menteri, inyo disabuik sabagai Euromoney Finance Minister of the Year dek majalah Euromoney.
Salamp maso jabatannyo pado tahun 2007, Indonesia mancapai patumbuahan ekonomi sagadang 6.6%, tatinggi sajak krisis finansial di Asia tahun 1997. Namun pado tahun 2008 patumbuahan ekonomi manurun manjadi 6,% akibaik palambatan dalam ekonomi global. Pado Juli 2008, Sri Mulyani manjabek sabagai Menteri Koordinator bidang Ekonomi, manggantian Boediono, nan akan maambiak jabatan di Bank Indonesia.
Pado Agustus 2008, Sri Mulyani disabuik majalah Forbes sabagai wanita paliang bapangaruah ka-23 di dunia, nan juo sakaligus wanita paliang bapangaruah di Indonesia. Katiko inyo manjabek sabagai Menteri Keuangan, cadangan valuta asing negara mancapai nilai tatinggi sagadang $50 miliar. Inyo maatua pangurangan utang negara hampiang 30% dari GDP dari 60%, mambuek panjualan utang negara ka institusi asing semakin mudah. Inyo maubah struktur pegawai pemerintah di lingkup pemerintahannyo dan manaikkan gaji petugas pajak untuak mangurangi sogokan di departemen keuangan.
Pado tanggal 5 Mei 2010, Sri Mulyani ditunjuak manjadi salah satu dari tigo Direktur Pelaksana Bank Dunia. Inyo manggantian Juan Jose Daboub, nan manyalasaikan ampek tahun maso jabatannyo pado 30 Juni, maatua dan batugas atas 74 negara di Amerika Selatan, Karibia, Asia Timur, dan Pasifik, Timur Tengah dan Afrika Utara.
Pangunduran dirinyo badampak negatif pado situasi ekonomi di Indonesia, saparti stock exchange nan manurun sagadang 3,8%. Nilai rupiah turun hampiang 1% dibandiangkan dolar. Marupoan panurunan saham Indonesia nan paliang tajam dalam 17 bulan. Kajadian iko disabuik sabagai "Indonesia’s loss, and the World’s gain (Karugian Indonesia, dan kauntungan dunia)".
Pado 27 Juli 2016, Sri Mulyani dipulangan dek Presiden Joko Widodo untuak baliak manjadi Menteri Keuangan. Baliaknyo Sri Mulyani marupoan kejutan bagi banyak pihak dan dianggap sabagai salah satu langkah terbaik nan parnah diambiak dek Joko Widodo salamo inyo manjabek. Balun satahun manjabek, Sri Mulyani dinobatkan sabagai Menteri Keuangan Terbaik sa-Asia 2017 dek majalah Finance Asia nan bakaduduakan di Hong Kong. Pambarian panghargaan tasabuik dinilai karano keberhasilannya mangurangi target defisit fiskal dari nan dikhawatirkan manembus angko 3 persen manjadi 2,5 persen dari PDB. Inyo juo dianggap mampu mamelokan sistem perpajakan Indonesia lewat program pengampunan pajak (tax amnesty) nan mano realisasi pambayaran tebusannyo jauah malabihi proyeksi Bank Indonesia.